Seks døde av hasj

(VG Nett) I løpet av de siste seks årene har seks nordmenn mistet livet som en direkte følge av hasjrøyking, skriver Dagsavisen.

Oppdatert 25. februar 2003

Artikkelen er over 18 år gammel

At inhalering av det narkotiske stoffet medfører belastning for hjertet og blodtrykket er kjent, men dødsfall som følge av hasjrøyking skal være helt nytt, skriver Dagsavisen.

- Oppsiktsvekkende

- Det er oppsiktvekkende funn vi har gjort, opplyser Jørg Mørland til avisen.

Funnene vekker internasjonal oppsikt, i følge professoren, og skal publiseres i et internasjonalt tidskrift i løpet av kort tid.

Dette er hovedtrekkene i de oppsiktsvekkende funnene:

**Gjennomsnittsalderen på de seks obduserte personene var rundt 30 år.

**Alle hadde en bakgrunn som hasjbrukere, men det er ingen grunn til å tro at de var misbrukere.

**Ingen av personene hadde andre stoffer i kroppen enn THC, som er virkestoffet i cannabis.

**Det er ingen tegn på at personene var mer disponert for hjerte- og karsykdommer en normalen.

Til tross for de dramatiske funnene, vil ikke Mørland ved Rettstoksikologisk institutt gå ut med konklusjonen at man dør av hasj.

Publisert: 02.10.01 kl. 10:12 Oppdatert: 25.02.03 kl. 13:24